આ ટૂર્નામેન્ટ સંદર્ભે જોકે, ઇંગ્લેન્ડ અને અન્ય દેશોના ક્રિકેટરોએ મિશ્ર પ્રતિસાદ આપ્યો છે. ઇંગ્લેન્ડના જ પૂર્વ કપ્તાન માઇકલ વૉને આ ફોર્મેટની ટીકા કરતાં કહ્યું હતું કે, ક્રિકેટની ગરિમા અને પરંપરા હવે દિવસેને દિવસે ઘસાતી જાય છે. પહેલા પાંચ દિવસનું ક્રિકેટ પછીથી ત્રણ દિવસ, બે દિવસ, વન-ડે, ૪૦ ઓવર, ટી ટ્વેન્ટી અને હવે ૧૦૦ બોલની સાંકડી મેચ બનવા તરફ છે. ક્રિકેટ હવે માત્ર રમત નહીં, પણ મનોરંજન બની ચૂક્યું છે.